钦定古今图书集成/明伦汇编/氏族典/第347卷 > 周经
## 钦定古今图书集成/明伦汇编/氏族典/第347卷 > 周经

按《明外史周经传》：“经字伯常，刑部尚书瑄子也。天顺
四年进士，改庶吉士，授检讨。成化中，历侍读、中允。孝
宗立，进太常少卿。弘治二年，擢礼部右侍郎，调吏部，
寻进左侍郎。八年，文武大臣以灾异陈时政，经为具
奏草。而奏中斥戏乐一事，深中帝讳。明年代叶淇为
户部尚书。经刚介方正，好彊谏，虽重忤旨不恤，宦官”
贵戚皆惮而疾之，帝亦不能无厌。会星变，经自陈乞
休，即报许。武宗即位，言官荐召为南京户部尚书。遭
继母忧，未任。正德三年服阕，经婿兵部尚书曹元方
善刘瑾，言“经虽老，尚可用。”瑾亦重经名德，乃召为礼
部尚书。固辞，不许。遣官即其家起之，至则止郊外，复
以疾辞。帝遣使慰问，强起受事，数月即谢病去。五年
卒。谥“文端。”子曾，进士，浙江右参政。